พระราชกฤษฎีกา จัดวางระเบียบราชการสำนักงานเลขานุการรัฐมนตรี และสำนักงานปลัดกระทรวง ในกระทรวงกลาโหม (ฉบับที่ 2)   พ.ศ. 2497
พระราชกฤษฎีกา
จัดวางระเบียบราชการสำนักงานเลขานุการรัฐมนตรี
และสำนักงานปลัดกระทรวง
ในกระทรวงกลาโหม
(ฉบับที่ ๒)
พ.ศ. ๒๔๙๗
 

ภูมิพลอดุลยเดช
ป.ร.
ให้ไว้ ณ วันที่
๗ กรกฎาคม พ.ศ. ๒๔๙๗
เป็นปีที่ ๙
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ
ให้ประกาศว่า

โดยที่เป็นการสมควรจัดวางระเบียบราชการสำนักงานเลขานุการรัฐมนตรี
และสำนักงานปลัดกระทรวง ในกระทรวงกลาโหม เสียใหม่

อาศัยอำนาจตามความในมาตรา
๙๕ ของรัฐธรรมนูญแห่งราชอาณาจักรไทย พุทธศักราช ๒๔๗๕ แก้ไขเพิ่มเติม พุทธศักราช
๒๔๙๕ และมาตรา ๑๕ แห่งพระราชบัญญัติจัดระเบียบป้องกันราชอาณาจักร พ.ศ. ๒๔๙๑
จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้

มาตรา ๑ พระราชกฤษฎีกานี้เรียกว่า พระราชกฤษฎีกาจัดวางระเบียบราชการสำนักงานเลขานุการรัฐมนตรี
และสำนักงานปลัดกระทรวง ในกระทรวงกลาโหม (ฉบับที่ ๒) พ.ศ. ๒๔๙๗

มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓ ให้ยกเลิกพระราชกฤษฎีกาจัดวางระเบียบราชการสำนักงานเลขานุการรัฐมนตรี
และสำนักงานปลัดกระทรวง ในกระทรวงกลาโหม พ.ศ. ๒๔๙๗

มาตรา ๔ ให้แบ่งส่วนราชการสำนักงานเลขานุการรัฐมนตรีดังนี้
๑.
แผนกการเมือง
๒.
แผนกตรวจสอบเรื่องราวและความเห็น

มาตรา ๕ ให้แบ่งส่วนราชการสำนักงานปลัดกระทรวง
ดั่งนี้
๑.
กรมเสมียนตรา
๒.
กรมพระธรรมนูญ
๓.
กรมการเงินกลาโหม
๔.
กรมราชองครักษ์
๕.
กรมการพลังงานทหาร
๖.
กรมการอุตสาหกรรมทหาร

มาตรา ๖ ให้รัฐมนตรีว่าการกระทรวงกลาโหมรักษาการตามพระราชกฤษฎีกานี้


ผู้รับสนองพระบรมราชโองการ
จอมพล
ป. พิบูลสงคราม
นายกรัฐมนตรี
หมายเหตุ
:- เหตุผลในการประกาศใช้พระราชกฤษฎีกาฉบับนี้ คือ
เพื่อยุบกรมการแผนที่จากรูปถ่ายทางอากาศ ไปรวมกับกรมแผนที่ทหารบกเป็นหน่วยเดียว






































ศรินรัตน์/ปรับปรุง
๘
ธันวาคม ๒๕๖๓

ภิรมย์พร/ตรวจ
๒๘
มกราคม ๒๕๖๔


[๑]
ราชกิจจานุเบกษา เล่ม ๗๑/ตอนที่ ๔๕/หน้า ๙๔๕/๒๐ กรกฎาคม ๒๔๙๗